## Navngivning af sider (især forkortelser).
Inden jeg går i gang med at ændre en masse artikler (og muligvis træder nogen over tæerne) har jeg en generel forespørgsel, hvad skal vi kalde artikler med emner der normalt kaldes ved deres forkortelse? Jeg er ikke enig med indholdet af siden "navngivning", hvor der står at vi skal "Undgå forkortelser når du navngiver en side, medmindre det du skriver om næsten altid omtales med sin forkortelse (eks. USA, NASA og radar)".
Jeg synes artikler altid (der ER muligvis undtagelser) skal skrives med en fuld sætning, og så en "redirect" fra forkortelsen. En mulig undtagelse kunne være radar og laser som jeg i dag opfatter som "rigtige" ord, men jeg ved godt de oprindeligt er forkortelser. Specifikt har jeg overvejet det i forbindelse med at jeg lavede en artikel om Internet control message protocol. Jeg har lavet en redirect fra ICMP, men opdagede at med alle andre TCP/IP relaterede artikler er det ikke tilfældet.
Godt spurgt Bjørn. Her har du min version af navneformer: Altid den længste udgave, dvs. ingen forkortelser (som klares via henvisninger). Det vigtigste her er éntydigheden, der øges jo længere titlen/nøglen er. Dog skal man iagttage formkontrol, dvs. vedtage at anvende ental frem for flertal (eller omvendt). Der er sikkert andre former for kontrol - jeg tror, at det hedder morfologi i det fine sprog. Desværre er det normalt lettere at registrere det første tilfælde med den forkortede form - som du også skriver om Internet-protokollerne. -- 13. okt 2004 kl. 13:30 (CEST)~
